Във връзка с постъпило уведомление вх. № ОВОС-1169/17.07.2020г. и становище на БД ИБР с изх. № ПУ-01-623(1)/07.08.2020г. за инвестиционно предложение (ИП): “ПОЧИСТВАНЕ И ПРАНЕ НА КИЛИМИ, мокети, завивки“ в сграда с идентификатор 36498.19.40.1, разположена в поземлени имоти с идентификатори 36498.19.40 и 36498.19.31 по кадастралната карта и кадастралните регистри на гр. Карлово, местност „Долно поделение“, община Карлово, област Пловдив, с възложител „ИВО МАНЧИ 2“ ЕООД, и на основание чл. 5, ал. 1 от Наредбата за условията и реда за извършване на оценка на въздействието върху околната среда (Наредбата за ОВОС), и в изпълнение разпоредбата на чл. 5, ал. 2 от Наредбата за ОВОС, Регионална инспекция по околна среда и водите – Пловдив (РИОСВ-Пловдив) информира за следното:

**І. Относно приложимата процедура по реда на глава шеста на Закона за опазване на околната среда (ЗООС)**

1. Инвестиционно предложение предвижда изграждане на тръбен кладенец с дълбочина 50м. Така заявеното инвестиционно предложение попада в обхвата на т. 2, буква „г“ от приложение № 2 от *Закона за опазване на околната среда* /ЗООС/ и на основание чл. 93, ал. 1, т. 2 от същия закон подлежи на **преценяване на необходимостта** **от извършване на ОВОС**. Съгласно чл. 93, ал. 3 от ЗООС, компетентен орган за произнасяне с решение е Директорът на РИОСВ-Пловдив.

**ІІ. Относно приложимата процедура по реда на чл. 31 от Закона за биологичното разнообразие (ЗБР)**

Въз основа на представената информация и на основание чл.31 от ЗБР и чл.2, ал.1, т.1 от Наредбата по ОС в хода на процедурата по ОВОС ще бъде извършена и преценка за вероятната степен на отрицателно въздействие на инвестиционното предложение върху предмета и целите на опазване на най-близката защитена зона от Европейската екологична мрежа „НАТУРА 2000“ – BG0001493 „Централен Балкан-буфер“.

Копие на писмото е изпратено до Община Карлово

Отговорено от РИОСВ-Пловдив на 14.08.2020г.